
Per miratimin  e uniformës së policisë së bashkisë dhe të komunave

Në mbështetje të pikës 4 të nenit 102 të Kushtetutës së Republikës të Shqipërisë dhe nenit 14 të ligjit nr. 8224, datë 15.5.1997 “Për organizimin dhe funksionimin e policisë së bashkisë dhe të komunës”, ndryshuar me ligjin nr. 8335, datë 23.4.1998,

U r d h ë r o j :

1. Miratimin e  uniformës së policisë së bashkisë dhe të komunës, sipas modelit bashkëlidhur.
2. Bashki dhe komuna të veçanta, nëse e gjykojnë të nevojshme, mund të propozojnë për miratim, uniformë të ndryshme nga modeli i mësipërm. 
Ky urdhër hyn në fuqi pas botimit në Fletoren Zyrtare.

MINISTRI i PUSHTETIT VENDOR 
DHE DECENTRALIZIMIT
Ben Blushi


PËRSHKRIMI I UNIFORMËS


Uniforma do të jetë 4 llojesh
Uniforma e shërbimit veror
Uniforma e shërbimit dimëror
Uniforma e stërvitjes verore
Uniforma e stërvitjes dimërore
Uniforma ceremoniale (për skuadrën e ceremonive)


	Nr
	Artikulli
	Përshkrimi


	
1
	
Xhaketa dimërore
	Stof leshi blu i errët copë ushtarake, me fileto të kuqe përgjatë spaletave me 4 xhepa dhe me kopsa metalike të bardha.

	2
	Pantallona dimërore
	Stof idem xhaketa

	3
	Kravata
	Blu e mesme, sintetike, gjerësia max. 7-8 cm

	4
	Këmisha
	Pambuku të kaltra me mëngë të shkurtëra

	
5
	
Spaletat (1 palë)
	Dok i plastifikuar 6x9 cm, blu me kornizë të kuqe plastike, imitim thurje

	6
	Kapelja
	Tip oficeri, blu e errët, me stemën e bashkisë/komunës në qendër me kopsa metalike si të xhaketës

	7
	Rripi i mesit+rrip krahëqafë
	Model oficeri, prej lëkure, i bardhë me gjerësi 4.5-5 cm + kundërrrip krahëqafë me togzë metalike katrore

	
8
	
Shkopi i gomës
	I bardhë, i pajisur me:
Varësen për në dorë
Varësen për në brez

	9
	Këllëfi i radios
	Prej lëkure të bardhë idem rripi i mesit, tip universal

	10
	Prangat
	Metalike të nikeluara

	11
	Këllëfi i prangave
	Prej lëkure të bardhë idem rripi i mesit 

	12
	Çantë dokumentesh
	Prej lëkure të bardhë idem rripi i mesit, me rrip supi

	13
	Bilbil
	Metalik i varur me zinxhir dhe me kapse. I gjithë i nikeluar

	
14
	
Tesera
	Prej lëkure të zezë, me vend për kartën dhe distiktivin njohës

	15
	Këllëfi i pistoletës
	Prej lëkure të bardhë idem rripi i mesit, madhësia pistoleta tip TT + i pajisur me varëse spirale

	16
	Këllëf karikatori
	Prej lëkure idem rripi i mesit 

	

17
	

Rrip mesi ushtarak sintetik komplet
	Blu e errët me gjerësi 6 cm me togzë plastike. 
Kompleti përmban:
Rripin
Këllëfin e pistoletës
Mbajtësen e prangave
Mbajtësen e radios
Varësen e shkopit të gomës

	18
	Doreza parade
	Të bardha pambuku

	19
	Kordonat e paradës
	Kordona ngjyrë argjëndi të gërshetuara, me maja metalike të nikeluara

	20
	Shpata e paradës
	Tip italian e nikeluar me varësi të argjenduara

	21
	Helmeta e paradës
	E bardhë, model europian i policisë bashkisë/komunës

	

22
	

Uniformë stërvitje dimërore
	Xhaketa prej doku blu dimëror, me fashë fluoreshente të bardhë në shpinë, me spaleta të hapshme, me brez llastiku, me kopsa metalike me sustë, me 4 xhepa, e përforcuar në bërryla.
Pantallona doku idem xhaketa, me gjunjë të përforcuar

	23
	Berreta
	Për uniformën e stërvitjes. Blu me stemën e bashkisë/komunës të thurur

	
24
	
Pulovër
	Prej leshi blu të errët, me jakë V, me veshje të brendshme sintetike kundër shiut dhe erës, me përforcime doku në bërryla dhe supe, me spaleta doku dhe xhep të vogël

	

25
	

Xhup
	Blu i errët, copë sintetike me veshje kundër shiut dhe erës, me xhup të brendshëm të zmontueshëm me mbushje puplash, me spaleta, me shirita fluoreshentë dhe me rrip mesi floureshent

	26
	Këpucët
	Ushtarake, të zeza, me kambale

	27
	Distinktiv krahu
	Stema e bashkisë/komunës me thurje dhe diciturën “POLICIA BASHKIAKE_________” ose “POLICIA E KOMUNËS____________” e vendosur në krahun e majtë

	
28
	
Distiktivi njohës
	Metalik mbi xhepin e majtë të sipërm të xhaketës dhe përmban stemën e bashkisë/komunës dhe numrin personal



Shënim: Çdo njësi e qeverisjes vendore, sipas pika 6 dhe 27, në kapele dhe në krahun e majtë të xhaketës vendos emblemën e vet, të miratuar nga këshilli përkatës.


